Συζήτηση:Δολοφονία του Δημήτρη Ψαρρού/Πρόταση διαγραφής

message: Καλησπέρα, θα ήθελα να ρωτήσω κατά πόσο είναι δόκιμο να δημιουργούνται ξέχωρα λήμματα για ένα τόσο ίδιο ζήτημα, θέματα που τουλάχιστον είναι ντε φάκτο επιβολή της μια θέσης ιστορικών. Καθώς τα έχω αναφέρει στην σελίδα συζήτησης, αλλά επαναλαμβάνονται τα ίδια και τα ίδια θα παρακαλούσα να υπάρξει μια απόφαση της Κοινότητας γενική ώστε να μου δίνει και εμένα ένα μπούσουλα για το μέλλον.
Φυσικά θα μπορούσα να γράψω πολλά αντίστοιχα λήμματα όπως η δολοφονία του Κώστα Βιδάλη ο βασανισμός της Ηλέκτρας Αποστόλου, ο θάνατος του Δημήτρη Γιαννακόπουλου, η εκτέλεση του Ναπολέοντα Σουκατζίδη κ.ο.κ 
Κατά τη γνώμη το λήμμα πρέπει να διαγραφεί.
Δολοφονία του Δημήτρη Ψαρρού
Περιττό να πω ότι το λήμμα Δημήτριος Ψαρρός το έχω διαμορφώσει αρκετά και εγώ, και είναι ότι πιο uptodate υπάρχει σήμερα στο Διαδίκτυο και ενδεχομένως και σε βιβλία. Εννοείται υπάρχει παράγραφος για το θάνατο του στη βιογραφία του.
Θα ήθελα τις γνώμες της κοινότητας. Ο Αφησιανός αναφέρει ότι στο λήμμα τεκμαίρεται εγκυκλοπαιδικότητα. Εγώ διαφωνώ, και θεωρώ ότι είναι λήμμα επιβολής θέσης. Δε κατανοώ το τι προσφέρει ένα ξέχωρο λήμμα "δολοφονίας". --Istoria1944 (συζήτηση) 22:22, 12 Μαΐου 2016 (UTC)
replies: text: Συμφωνώ απόλυτα. Δεν υπάρχει λόγος δύο διακριτών λημμάτων σχετικά με το ίδιο πρόσωπο. Η αλήθεια είναι επίσης ότι πολλές φορές τέτοιου είδους λήμματα χρησιμοποιούνται για επιβολή θέσης--Kalogeropoulos (συζήτηση) 22:47, 12 Μαΐου 2016 (UTC)
Συμφωνώ με το άνωθεν σκεπτικό. ——Nur noch ein Gott kann uns retten! aka Chalk19 (συζήτηση) 08:42, 13 Μαΐου 2016 (UTC)

text: Συμφωνώ ότι δεν υπάρχει λόγος να διατηρηθεί το λήμμα, αλλά έχω να κάνω δύο παρατηρήσεις: α) θα ήταν νομίζω λογικό και θα διευκόλυνε μελλοντικούς αναγνώστ-ρι-ες του λήμματος οι συζητήσεις που αφορούν ένα λήμμα να γίνονται στη σελίδα συζήτησης του λήμματος ή σε ειδική σελίδα διαγραφής, και όχι στην αγορά. Στην αγορά μπορεί να αφήνεται μια ειδοποίηση για να λάβουν γνώση της συζήτησης και να συμμετέχουν όσες και όσοι τυχόν το επιθυμούν.  β) Έχουμε να κάνουμε με ένα ολόκληρο λήμμα που γράφηκε εξ αρχής δίχως ο συντάκτης να μεριμνήσει να προσθέσει ούτε μία ενδοκειμενική  παραπομπή σε αξιόπιστες πηγές, παρά μόνο στο τέλος δύο συνδέσμους: έναν προς ένα άρθρο της "Κ" και έναν σε ένα κείμενο της ιστοσελίδας «αντιαιρετικόν εγκόλπιον» που αποτελεί καταγραφεί ενός μέλους της ΕΚΚΑ. Η πολιτική περί επαληθευσιμότητας είναι ένας από τους τρεις πυλώνες της γουικιπαίδειας και η πρόδηλη αδιαφορία για την τήρησή της είναι απελπιστική. Ασμοδαίος (συζήτηση) 13:07, 13 Μαΐου 2016 (UTC)
 Διαγραφή Η δολοφονία και πολλά από όσα προηγήθηκαν/ακολούθησαν περιγράφονται επαρκώς, τεκμηριωμένα και nPOV στο λήμμα του Ψαρρού: πέρα από την ενότητα Ο θάνατος του Ψαρρού, πολλές –κοινές– λεπτομέρειες περιλαμβάνονται και στις τρεις αμέσως προηγούμενες (1η και 2η διάλυση, Συνύπαρξη, 3η διάλυση). Εάν κάποιος θεωρεί ότι λείπουν από το βιογραφικό λήμμα στοιχεία, τα οποία υπάρχουν σε εκείνο της δολοφονίας, ας εμπλουτίσει το πρώτο – πάντοτε, τεκμηριωμένα και nPOV. Δεν γίνεται η έκταση ενός λήμματος για φόνο να είναι η μισή και πλέον από ότι το ίδιο το βιογραφικό του δολοφονημένου. Κάτι τέτοιο προσεγγίζει την περίπτωση ατόμου του ενός γεγονότος – οπότε εγκυκλοπαιδική θα ήταν μόνον η δολοφονία και όχι ο Ψαρρός. Όμως, και σε αυτή την περίπτωση θα δικαιολογούνταν ένα λήμμα στον αριθμό. --Στέλιος Πετρουλάκης (συζήτηση) 14:43, 30 Μαΐου 2016 (UTC)
 Σχόλιο Στα πρώτα 500 αποτελέσματα της αναζήτησης λημμάτων που περιέχουν τη λέξη "δολοφονία", προκύπτουν 16 με τη λέξη στον τίτλο τους. Τα 11 από αυτά αφορούν σε πρόσωπα για τα οποία δεν υπάρχει –αυτή τη στιγμή– βιογραφικό λήμμα:
* Η δολοφονία της Neda Agha-Soltan
* Δολοφονία της Ήβης Αθανασιάδου
* Δολοφονία του Δημήτριου Αθανασόπουλου
* Δολοφονία του Γκαστόν Καλμέτ
* Δολοφονία του Σωκράτη Γκιόλια
* Δολοφονία του Μιχάλη Καλτεζά
* Δολοφονία του Γκράμος Παλούσι
* Δολοφονία των Πέτρου-Σταμούλη
* Δολοφονία του Νίκου Τεμπονέρα
* Δολοφονία του Παύλου Φύσσα
* Δολοφονία του Γιάννη Χαλκίδη
σε αντίθεση με τα υπόλοιπα 5:
* Δολοφονία του Τζον Φιτζέραλντ Κένεντι
* Δολοφονία του Τζον Λένον
* Δολοφονία του Αβραάμ Λίνκολν
* Δολοφονία του Αρχιδούκα Φραγκίσκου Φερδινάνδου της Αυστρίας
* Δολοφονία του Δημήτρη Ψαρρού.
Ας μην μπούμε σε θεωρήσεις του κατά πόσον κάποια από τα πρώτα δικαιολογούν, ταυτόχρονα με το αντίστοιχο της δολοφονίας τους, βιογραφικό επίσης λήμμα και κάποια από τα δεύτερα όχι – υπάρχει σοβαρότατος κίνδυνος ελληνοκεντρικότητας. Ας επικεντρώσουμε μόνον στα 5 και στο μέγεθος (σε bytes) του κάθε λήμματος δολοφονίας, όπως τουλάχιστον έχουν αυτά διαμορφωθεί μέχρι σήμερα:
Δολοφονία Κένεντι    	35.049
Δολοφονία Ψαρρού     	11.628
Δολοφονία Φερνινάνδου	8.817
Δολοφονία Λένον      	4.855
Δολοφονία Λίνκολν    	3.429
--Στέλιος Πετρουλάκης (συζήτηση) 21:06, 5 Ιουνίου 2016 (UTC)
 Διαγραφή Ο Ψαρρός είναι εγκυκλοπαιδικό πρόσωπο. Ωστόσο δεν είναι τόσο γνωστό και με τέτοια κάλυψη από αξιόπιστες πηγές (όπως πχ ένας από τους προαναφερθέντες δολοφονημένους προέδρους των ΗΠΑ) ώστε να δικαιολογείται χωριστό λήμμα για τη δολοφονία. Συμφωνώ με τους προλαλήσαντες ότι ενδέχεται να αποτελεί προσπάθεια επιβολής θέσης. Διαγραφή λοιπόν, αφού προηγηθεί συγχώνευση των όποιων αξιόλογων πληροφοριών με το λήμμα για τον Ψαρρό.--Dipa1965 (συζήτηση) 19:31, 4 Δεκεμβρίου 2016 (UTC)
 Διαγραφή Δεν υπάφχει λόγος να υπάρχει λήμμα ξέχωρο. Αν υπάρχουν επιπλέον πληροφορίες μπορούν να ενσωματωθούν στοι ίδιο υπάρχον. Legion 15:57, 18 Μαΐου 2017 (UTC)
|}
thread_title:  [[Δολοφονία του Δημήτρη Ψαρρού]]